Eduard Kokšarov
Eduard Aleksandrovič Kokšarov (ruski: Эдуард Александрович Кокшаров; Krasnodar, 4. studenog 1975.) je bivši ruski rukometaš i reprezentativac koji je igrao kao lijevi vanjski ili lijevo krilo. Kokšarov je bio član uspješne ruske generacije 90-ih godina te je slovio za jedno od najboljih krila svoga vremena. Bio je i izbornik reprezentacije Rusije.

Karijeru je započeo u lokalnom klubu SKIF Krasnodar, odakle je 1999. godine prešao u slovenski RK Celje. Za Celje je igrao punih 12 godina, sve do 2011. kada je prešao u ruski klub GK Čehovski medvjedi. Kokšarov je imao izrazito uspješnu karijeru u Celju; osvojio je čak devet nacionalnih prvenstava (2000., 2001., 2003. - 2008., 2010.), a 2004. je osvojio i EHF Ligu prvaka nakon pobjede nad Flensburgom. U Čehovskim medvjedima je igrao dvije sezone te se 2013. godine umirovio. 

Tokom godine igre za rusku reprezentaciju, Kokšarov je skupio 226 nastupa i postigao 1,110 golova, čime je postao jedan od rekordera te reprezentacije. Uz to, bio je svjetski prvak 1997. godine, olimpijski prvak 2000. godine te je osvojio europsko, svjetsko i olimpijsko srebro. 

Ruski rukometaši
Svjetski prvaci u rukometu
Olimpijski pobjednici u rukometu
Rukometni treneri